Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA PRAVILNIKA O UMIROVLJENIČKOJ ISKAZNICI GRADA PULA-POLA****Nositelj izrade izvješća: Grad Pula-Pola, Upravni odjel za društvene djelatnosti, mlade i sport****Pula, 19.rujan 2024. godine** |
| **Naziv akta za koji je provedeno savjetovanje s javnošću**  | Pravilnik o umirovljeničkoj iskaznici Grada Pula-Pola |
| **Naziv tijela nadležnog za izradu nacrta / provedbu savjetovanja**  | Upravni odjel za društvene djelatnosti, mlade i sport |
| **Razlozi za donošenje akta i ciljevi koji se njime žele postići uz sažetak ključnih pitanja** | Pravilnikom o umirovljeničkoj iskaznici Grada Pula-Pola propisuje se oblik i sadržaj umirovljeničke iskaznice umirovljenika s prebivalištem na području Grada Pula-Pola. Pogodnosti koje za umirovljenike daju ustanove i trgovačka društva Grada Pula-Pola (osim za subvencije koje su vezane za imovinski cenzus), te ostale pravne i fizičke osobe s kojima se postigne dogovor sa području Republike Hrvatske, umirovljenici će ostvarivati na jednostavniji način predočenjem umirovljeničke iskaznice. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/eusluge/ekonzultacije/zavrsene-ekonzultacije/138/nacrt-prijedloga-pravilnika-i-pribavljanjem-misljenja-primjedbi-i-prijedloga-zainteresirane-javnosti-pravilnik-o-umirovljenickoj-iskaznici-grada-pula-pola/  |
| Internetsko savjetovanje s javnošću provedeno je u razdoblju od 11. srpnja do 10. kolovoza 2024. godine. |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljena su 2 prijedloga podnesena od strane zainteresirane javnosti od kojih je jedan prihvaćen a drugi nije prihvaćen. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Prilog 1. Pregled prihvaćenih i neprihvaćenih primjedbi. |
| **Troškovi provedenog savjetovanja** | Provedba javnog savjetovanja nije iziskivala financijske troškove |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
| 1. | Vito Paoletić |  | Kako se radi o službenoj ispravi koju izdaje Grad Pula-Pola, tekstualni sadržaji umirovljeničke iskaznice moraju biti ispisani na hrvatskom i talijanskom jeziku.  | Prihvaća se.Planirano je dvojezično tiskanje iskaznica, no to će se i izrijekom propisati Pravilnikom. |
| 2. | Željko Antunović |  | Sugestije i prijedlozi:po uzoru na Umirovljeničku besplatnu kartu **Pulaprometa** sugeriram da i Umirovljenička iskaznica za pogodnosti namijenjene građanima Pule sadrži i sliku vlasnika iskaznice tako da nije nužno predočenje Osobne Iskaznice. Imam Umirovljeničku kartu pula prometa ZONA 1 **predlažem da se proširi na sve tri zone.**Nadalje sugeriram da se razmotri mogućnost s kojom smo se susreli u nekim drugim gradovima i državama.Naprimjer u Sloveniji umirovljenici s invaliditetom iz cijele Europe imaju besplatan ulaz u muzeje i popuste na neke klasične koncerte.U Budimpešti lokalni prijevoz: **autobus, tramvaj i metro je besplatan** za sve građane EU, Švicarske itd ukoliko su stariji od 65 godina, Dovoljno je predočiti Osobnu iskaznicu.Možda razmisliti o određenim klasifikacijama prema visini mirovine i imovinskoj kartici pa prema tome odrediti bonitete odnosno popuste.Ukoliko nema kriterija prema klasifikacijama onda trošak izrade Umirovljeničkih iskaznica postaje suvišan. Dovoljno je odrediti vrste popusta i besplatnih pogodnosti na osnovi osobne iskaznice.Grad Poreč omogućuje članovima Kluba umirovljenika Galija da imaju mogućnost besplatnog ulaska na koncerte koji su organizirani u porečkoj Bazilici Eufrazjana uz članarinu od 10 eura godišnje. Možda tako nešto napraviti preko matice umirovljenika i u Puli. Napominjem kako nije nužno da član kluba bude nastanjen u Poreču.Predlažem da zainteresiranim umirovljenicima, ponajprije bivši prosvjetnim djelatnicima i djelatnicima u kulturi omogući besplatan ulaz na kulturne manifestacije u organizaciji INK, AMI, ali i one kulturne događaje u pulskoj Areni u kojima je pokrovitelj, suorganizator ili su financijer Grad Pula odnosno Turistička zajednica Grada Pule.Nadalje, naše osobne potrebe za kulturnim događanjima pogotovo glazbenim događanjima su iznad naše platežne moći. Stoga sam se smjerno obratio Arheološkom Muzeju Istra da nam omogući besplatan ulaz na koncerte klasične glazbe na Malom rimskom kazalištu. Na naše veliko iznenađenje i ogromnu zahvalnost uvrstili su nas na listu građana koji imaju besplatan pristup koncertima na Pulskom ljetu kako u Malom rimskom kazalištu tako i u pulskom Amfiteatru.Time smo po zamolbi stekli pravo koje inače koriste djelatnici AMIa ili ostalih djelatnika u Kulturi, recimo zaposlenici Gradske knjižnice i čitaonice Pula, pa ne vidim razloga da se isto pravo ne prenese i na umirovljenike obrazovnih i kulturnih institucija.Omogućiti godišnju besplatnu članarinu u Gradskoj knjižnici i čitaonici, Sveučilišnoj knjižnici te besplatne ulaznice na izložbe i sve muzeje te kulturna događanja na Kaštelu moguće na programima TEATRA ULISIS na malom Brijunu.Ukoliko nije moguće osigurati besplatan ulaz putem umirovljeničke iskaznice za sve umirovljenike pokušati bar za osobe s invaliditetom od 40% invalidnine naviše, a ne isključivo za osobe u invalidskim kolicima i njihovu pratnju.Po uzoru na HNK Osijek, Split, Rijeka omogućiti svima popust od 50 % na sve programe u INK Gradsko kazalište Pula a u teatru Naranča omogućiti besplatan ulaz uz pratnju unuka do 7 godina ili uz simboličku cijenu od 2.5 eura po umirovljeniku po uzoru na Gradsko kazalište lutaka u Rijeci.Omogućiti godišnju besplatnu ulaznicu za Gradski bazen „ Dino Makovac“ uz korištenje saune i programe rehabilitacije koje može biti uvjetovano određenim kriterijima medicinske dokumentacije.Ispitati mogućnost popusta kod privatnih ordinacija za akupunkturu, dr. Peharca, ordinacija privatnih fizioterapeuta, Croatia osiguranja i Medico i slično. | Ne prihvaća se.Dostavljene sugestije i prijedlozi nisu predmet Pravilnika o umirovljeničkoj iskaznici Grada Pula-Pola.Slika vlasnika iskaznice nije sredstvo osobne identifikacije.Temeljem Zakona o osobnoj iskaznici (Narodne novine broj 62/15, 42/20, 144/20, 114/22, 18/24), članak 1., stavak 1., osobna iskaznica je elektronička javna iskaznica kojom hrvatski državljanin dokazuje identitet, hrvatsko državljanstvo, spol, datum rođenja i prebivalište u Republici Hrvatskoj.Vezano za ostale prijedloge, Pravilnik ne propisuje pogodnosti koje za umirovljenike daju ustanove i trgovačka društva Grada Pula-Pola, te ostale pravne i fizičke osobe, niti subvencije koje su vezane za imovinski cenzus.Pravilnik propisuje izgled i sadržaj iskaznice, način izdavanja, te vođenje evidencije. |
|  |  |  |  |  |